**พรหมธร กิ่งวรรณ** ชื่อเล่น **ไอซ์** เกิดวันที่ 4 ตุลาคม พ.ศ. 2533 เป็นนักกีฬาขี่ม้าทีมชาติไทย ผู้ซึ่งได้รับรางวัลเหรียญเงินในเอเชียนเกมส์ 2010 จากประเภททีม และเหรียญทองในซีเกมส์ 2011 จากประเภทบุคคล นอกจากนี้ เขายังเป็นลูกศิษย์ของแอนดรูว์ ฮอย ซึ่งเป็นนักกีฬาขี่ม้าเหรียญทองโอลิมปิกมาตั้งแต่สมัยก่อนเอเชียนเกมส์ 2010

ประวัติ
-------

พรหมธรเป็นบุตรของ พ.ต.อ.ธีระวุฒิ กับ นางวิไลรัตน์ กิ่งวรรณ เขาเป็นศิษย์เก่าจากโรงเรียนอำนวยศิลป์ และปัจจุบันกำลังศึกษาอยู่ที่คณะสัตวแพทยศาสตร์ มหาวิทยาลัยเกษตรศาสตร์

พรหมธร กิ่งวรรณ เข้าแข่งขันในฐานะทีมชาติครั้งแรกในเอเชียนเกมส์ 2006 ที่ซึ่งเกิดเหตุการณ์นักขี่ม้าเกาหลีได้เสียชีวิตลงก่อนที่เขาจะลงสนาม นั่นได้ส่งผลให้พรหมธรสูญเสียความมั่นใจเป็นอย่างมาก และไม่ได้รับเหรียญในการแข่งขันครั้งนั้น ต่อมา เขาได้เข้าแข่งขันในกีฬาขี่ม้าในเอเชียนเกมส์ 2010 ร่วมกับ รุจิราภรณ์ ณีนา ลิเกิล, แทรี ลิมน์ อิมพ์สัน และ วีรภัฎ ปิฏกานนท์ ที่ซึ่งทีมชาติไทยได้รับรางวัลเหรียญเงินในประเภทอีเวนติงทีม โดยในการแข่งขันเอเชียนเกมส์ 2010 นี้ พรหมธรได้รับการยอมรับว่าเป็นนักขี่ม้าที่มีศักยภาพ หากแต่ประสบกับปัญหาม้าประจำตัวของเขา ชื่อ "มร.มอส" มีอายุมากและยังมีอาการบาดเจ็บ โดยเขาได้ใช้ม้าชื่อ "ไนซ์ เนลลี" เข้าแข่งขัน

พ.ศ. 2553 พรหมธร ยังได้มีโอกาสขี่ม้าชื่อ "ริงวูด คอกคาทู" ซึ่งเป็นม้าระดับสี่ดาวของเบ็ตตินา ฮอย เข้าแข่งขันในหลายรายการ ก่อนที่มันจะรับการเกษียณกลับคืนสู่สหราชอาณาจักรในเวลาต่อมา และพรหมธร ยังได้เข้าแข่งขันซีเกมส์ 2011 ที่ประเทศอินโดนีเซียในฐานะนักกีฬาที่ได้รับการจับตามอง โดยมีโค้ชชาวออสเตรเลียที่มีชื่อว่าแอนดรูว์ ฮอย ผู้เป็นนักขี่ม้าระดับเหรียญทองโอลิมปิกมาเป็นผู้ดูแล ที่ซึ่งพรหมธรได้รับรางวัลเหรียญทองในประเภทบุคคล ด้วยสถิติ 59.4 คะแนน และเขายังได้เข้าแข่งขันขี่ม้าชิงแชมป์ประเทศไทยครั้งที่ 17 ชิงถ้วยพระราชทานคิงส์คัพ ซึ่งจัดขึ้นระหว่างวันที่ 1–3 พฤษภาคม พ.ศ. 2552 ที่สนามไทยโปโลคลับ พัทยา จังหวัดชลบุรี โดยใช้ม้า "มิสเตอร์มอส" เข้าแข่งขันประเภทครอสคันทรี ซึ่งในวันที่สองของการแข่งขัน เขาไม่มีคะแนนเสีย โดยทำคะแนนรวมได้ 48.8 คะแนน

เครื่องราชอิสริยาภรณ์
---------------------

* พ.ศ. 2555 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)

อ้างอิง
-------

1. 1 2  ขี่ม้าดึงโค้ชโลกล่าทองซีเกมส์ คมชัดลึก : กีฬา : ข่าวทั่วไป[*ลิงก์เสีย*]
2. 1 2  Sport - Manager Online - ขี่ม้า ซิวเงินอีเวนติง ทีม[*ลิงก์เสีย*]
3. 1 2  "วินด์เซิร์ฟได้ 2 ทองขี่ม้า-ยูโดก็แชมป์ : ข่าวสดออนไลน์". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2012-11-01.
4. 1 2  ขี่ม้าซิว 2 ทอง ยูโด-สกีน้ำคนละทอง - ข่าวไทยรัฐออนไลน์
5. ↑  Four amigos find greener pastures abroad (อังกฤษ)
6. ↑  ย้อนรอยประวัติศาสตร์อันยิ่งใหญ่ ครบ 7 รอบ 'อำนวยศิลป์'
7. ↑  สำนึกดีมุ่งมั่น สร้างสรรค์สามัคคี - มหาวิทยาลัยเกษตรศาสตร์
8. ↑  "กว่างโจวเกมส์ : ขี่ม้าแก้ปมอดีตมั่นใจ"จ๊อกกี้"ติดเหรียญ อชก". คลังข้อมูลเก่าเก็บจากแหล่งเดิมเมื่อ 2011-02-22. สืบค้นเมื่อ 2012-11-01.
9. ↑  ขี่ม้าไทยเลือก 5 จ็อกกี้ลุยกว่างโจวเกมส์
10. ↑  Japan sweeps eventing medals at Asian Games - Horsetalk.co.nz (อังกฤษ)
11. ↑  Results - Mr Promton Kingwan (อังกฤษ)
12. ↑  Retired event horse Ringwood Cockatoo returns to the UK - Horse & Hound (อังกฤษ)
13. ↑  หวายนอนมา ม้าควบทอง - ข่าวไทยรัฐออนไลน์
14. ↑  "SeaGames 2011, ขี่ม้าไทยทำได้ควบสองทองอีเวนติ้ง". คลังข้อมูลเก่าเก็บจากแหล่งเดิมเมื่อ 2011-11-22. สืบค้นเมื่อ 2012-11-01.
15. ↑  พรหมธรจ่อแชมป์ครอสคันทรีขี่ม้าคิงส์คัพ
16. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๕ เก็บถาวร 2022-05-28 ที่ เวย์แบ็กแมชชีน, เล่ม ๑๓๐ ตอนที่ ๔ ข หน้า ๓๘, ๒๘ มกราคม ๒๕๕๖

แหล่งข้อมูลอื่น
---------------

* นายพรหมธร กิ่งวรรณ นักกีฬาขี่ม้าทีมชาติไทย ประวัติส่วนตัว พรหมธร กิ่งวรรณ เก็บถาวร 2011-02-21 ที่ เวย์แบ็กแมชชีน